b'\n_START_ARTICLE_\nHenriette Hagelien\n_START_SECTION_\nBakgrunn\n_START_PARAGRAPH_\nI 1970-1971 var hun student i Aix-en-Provence. Som utallige andre kunstnere, ble hun inspirert av lyset og fargene i Provence. Hun vandret i Cezannes landskap rundt Aix og hun bes\xc3\xb8kte van Goghs omr\xc3\xa5der rundt Arles. Picasso og Chagall levde og virket fortsatt i Provence p\xc3\xa5 den tiden. De hadde nettopp f\xc3\xa5tt sine egne museer i Antibes og Nice hvor Henriette kunne studere deres teknikk. Slik begynte det. Hjemme igjen i Bergen ble hun elev av Lise Landmark von Krogh. Hun valgte palettkniven som sitt hovedinstrument og deltok p\xc3\xa5 en rekke kollektive utstillinger.\n_START_SECTION_\nSeparatutstillinger\n_START_PARAGRAPH_\nI 1986 hadde hun sin f\xc3\xb8rste separatutstilling i Galleri Liv i Oslo og i Galleri Nikolai i Bergen og i 1987 p\xc3\xa5 Rekkjetunet p\xc3\xa5 Tysnes, i Vesta-Hygeas vestibyle i Fyllingsdalen og i Galleri Primstaven p\xc3\xa5 Nesttun. I 1988 hadde hun separatutstilling i S\xc3\xb8nset Galleri i T\xc3\xb8nsberg, i 1990 i Galerie Granet i Aix-en-Provence, i 1991 i Galleri Smig\xc3\xa5rden i Sandnes og i 1994 p\xc3\xa5 \xc3\x85rbakka i Tysnes._NEWLINE_Galleri Primstaven p\xc3\xa5 Nesttun ved Bergen ble Henriette Hageliens faste galleri fra 1990 inntil galleriet stengte sine d\xc3\xb8rer i 2010. Der har hun ogs\xc3\xa5 hatt separatutstillinger hvert tredje \xc3\xa5r. I tillegg har hun hatt separatutstillinger hvert tredje \xc3\xa5r i Arendal mellom 1988 og 2011.I 2015 og 2017 hadde hun separatutstillinger p\xc3\xa5 Vedholmen Galleri p\xc3\xa5 Os._NEWLINE_I 1996 deponerte hun p\xc3\xa5 oppfordring en hel utstilling p\xc3\xa5 onkologisk avdeling p\xc3\xa5 Haukeland sykehus der pasientene venter p\xc3\xa5 kreftbehandling.\n_START_SECTION_\nFamilie\n_START_PARAGRAPH_\nHenriette Hagelien er gift med h\xc3\xb8yesterettsadvokat Per Hagelien og mor til bransjedirekt\xc3\xb8r Even Hagelien i NHO Service og handel.'